रांची/रामगढ़। झारखंड के रामगढ़-बोकारो जिला के सीमावर्ती इलाके में शनिवार को पुलिस ने नक्सलियों के मंसूबे को नाकामयाब कर दिया। यहां घाटोटांड़ स्थित तिलैया पुल के नीचे से सीआरपीएफ 26 ई बटालियन के जवानों ने भारी मात्रा में विस्फोटक बरामद किया।
सुरंग में छिपाकर रखे गए थे विस्फोटक
तिलैया पुल के नीचे से जो विस्फोटक मिले हैं, उन्हें एक सुरंग में छिपा कर रखा गया था। इनमें सात पीस इलेक्ट्रिक डेटोनेटर वायर के साथ, सात पीस एक्सप्लोसिव डेटोनेटर कैप्सूल और एक देशी कट्टा है।
पुल उड़ाने की थी साजिश
सीआरपीएफ के डिप्टी कमांडेंट विरेंद्र कुमार सत्यार्थी ने बताया कि 26 दिसबंर को नक्सलियों ने बंद का आह्वान किया था। इसे ध्यान में रखते हुए सीआरपीएफ के जवान 25 दिसंबर की रात से ही रामगढ़-बोकारो क्षेत्र के सीमावर्ती इलाके को सील कर सर्च अभियान में जुटे हुए थे। इसी क्रम में लइयो और महुआटांड़ के बीच नवनिर्मित तिलैया पुल के नीचे भारी मात्रा में विस्फोटक बरामद किया गया। उन्होंने बताया कि नक्सलियों ने बंदी के दौरान तिलैया पुल को उड़ाने की साजिश रची थी। लेकिन सीआरपीएफ ने उनकी साजिश को विफल कर दिया। वहीं, सीआरपीएफ अब भी छापेमारी में जुटी हुई है।
आगे की स्लाइड्स में देखिए संबंधित फोटो...
awa_Deva hin_Deva hin_Deva awa_Deva hin_Deva hin_Deva